Keskustelu:Lääketiede

message: Huomautus: Aspergerin syndrooma ei ole sairaus, vaan neurologinen poikkeavuus. Sitä  ei voi parantaa ja sen haitat ovat vähäiset verrattuna esimerkiksi psykopaattisuuteen tai luunmurtumaan. http://212-246-189-38.adsl.tpo.fi/asperger/asfaq.html
Vastine edelliseen:
Aspergerin syndrooma ei ole neurologinen poikkeavuus vaan lapsen psyykkisen kehityksen häiriö. Se täyttää sairauden kriteerit aivan yhtä hyvin tai huonosti kuin muutkin psykiatriset kehityshäiriöt.
ICD-10 -tautiluokitusjärjestelmä
Aspergerin syndrooman ja autismin on arvioitu aiheuttavan 50 000e vuosittaiset yhteiskunnalliset lisäkustannukset potilasta kohti Ruotsissa.
Jarbrink K. The economic consequences of autistic spectrum disorder among children in a Swedish municipality. Autism. 2007;11(5):453-63.
Uskon että keskivertoihmisen elinajan kaikki luunmurtumahoidojen kustannukset summattunakaan ei päästä lähellekään näitä lukemia.
Mielestäni on sopivaa kutsua sitä sairaudeksi tai häiriöksi eikä vähähaittaiseksi poikkeavuudeksi. Asiaan perehtynyt erikoislääkäri voisi kommentoida asiaa syvemmin.
Kalevilehtonen 23. tammikuuta 2012 kello 19.01 (EET)
thread_title: (Ensimmäinen keskustelu)

message: Sivulla oleva kuva on lääketieteen tunnuksen, Asklepioksen sauvan sijasta, ensiavun ja ambulanssipalvelujen tunnus. Muutan tunnuksen.
thread_title: Tunnus

message: Mikä tiede lääketiede on? Onko lääketiede luonnontiede? Ei ehkä. Onko lääketiede yhteiskuntatiede? Ei. Onko lääketiede humanistinen tiede? Ei. Olisiko lääketiede luonnontiedettä soveltava tiede? Englanninkielisessä Wikipediassa puhutaan "applied sciencestä" eli sovelletusta tieteestä, mikä on sitten tämän käännös? --80.220.87.41 10. kesäkuuta 2012 kello 17.23 (EEST)
replies: text: "Applied science" kääntyy suomeksi "soveltava tiede". JeeJee (keskustelu) 10. kesäkuuta 2012 kello 17.26 (EEST)
thread_title: Mihin lääketiede luokitellaan?

message: Tuo suppea merkitys + laaja merkitys ei ehkä ole paras tapa aloittaa artikkelia. Suppeassa merkityksessä puhutaan jo hoidoista ja: "Laajassa merkityksessä lääketiede sisältää myös näihin päämääriin tähtäävät käytännön toimet eli lääkinnän ja kirurgian." Lääkintä ja kirurgia ovat hoitoja, voidaan sanoa lääkehoito ja leikkaushoito. --Hartz (keskustelu) 22. elokuuta 2013 kello 09.26 (EEST)
thread_title:  Suppea ja laaja merkitys 

message: Historiaosion viimeinen kappale antaa liian epämääräisen ja suppean esityksen kansanperinteen, uskomushoitojen ja lääketieteen historiallisesta suhteesta, joka vaikuttaa myös olevan ristiriidassa osion muun tekstin kanssa. On väärin sanoa, että lääketiede vastustaa kansanparannusta, koska sen hoitojen toimivuudelle ei ole tieteellistä selitystä. Lääketiede ei tue kansanparannuksen hoitoja, koska niiden toimivuudelle suurelta osin ei ole tieteellistä näyttöä. Väite, että kansanparranushoitojen toimivuudelle löydetään usein tieteellinen selitys on virheellinen, eikä annettu viite tue sitä. Viite tukee vain väitettä, että pihkaparannus on toimiva hoitokeino. Kappale ei myöskään varsinaisesti liity käsiteltyyn asiaan, joten sen poistaminen tekstistä kokonaan olisi perusteltua. Kansanparannuksen ja lääketieteen suhteen käsitteleminen sopii paremmin artikkeliin kansanparannuksesta. (Jatavena (keskustelu) 11. tammikuuta 2015 kello 14.42 (EET))
thread_title: Historia